Student beseer toe hy onder trekker belandArgieffoto ŉ 19-jarige student aan ŉ skool in Mooirivier, KwaZulu-Natal, is ernstig beseer nadat hy Donderdagmiddag onder ŉ trekker beland het. “Die oorsaak van die ongeluk is nog nie duidelik nie,” het Chris Botha, woordvoerder van Netcare 911, in ŉ verklaring gesê. “Die voorval het omstreeks 15:45 plaasgevind. Die tiener het onder die agterwiel van ŉ trekker beland.” Die jong man is op die toneel gestabiliseer en na ŉ hospitaal in Pietermaritzburg geneem vir verdere behandeling.